पाएं अपने शहर की ताज़ा ख़बरें और फ्री ई-पेपरडाउनलोड करें
शहर में लॉकडाउन के दौरान की दो तस्वीरें भास्कर ने ली है। दोनों तस्वीर एक ही जगह की है। एक तस्वीर सुबह की है जहां खरीदारी के लिए चार घंटे सुबह 7 से 11 बजे तक दी गई छूट में लोग मनमानी कर रहे हैं। खरीदारी के दौरान लोगों ने कोरोना के सारे नियमों को तोड़ दिया और दोपहर में प्रशासन की सख्ती है। जहां सड़कें पर सन्नाटा है। पर यहां एक सवाल उठता है कि जब सुबह की भीड़ से संक्रमण फैल ही जाएगी तो बाद में बंदी करने का फायदा क्या होगा। दैनिक भास्कर संवाददाता ने गुरुवार को शहर में लॉकडाउन के प्रभाव को जानने के लिए एक जगह की दो अलग-अलग समय में तस्वीर ली तो स्पष्ट दिखा कि अधिकांश लोग लॉकडाउन का पालन कर रहे हैं, लोग जारी नियम के अनुसार चल रहे। पहले वाली तस्वीर सुबह 9 बज कर 37 मिनट पर बंगाली बाजार में ली गई वहीं दूसरी तस्वीर दोपहर बाद 2 बज कर 45 मिनट पर ली गई। हालांकि लॉकडाउन के दौरान सड़कों पर वाहनों की आवाजाही होती दिखी लेकिन इसकी संख्या कम थी। शंकर चौक निवासी समाजसेवी अनिल कुमार सिंह का कहना है कि जब तक सरकार पिछले वर्ष जैसा लॉकडाउन नहीं लगेगा तब तक कोरोना संक्रमण का चेन नहीं टूटेगा। इस बार का कोरोना अधिक खतरनाक है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn